CELEX: 22008D0022
Language: mt
Date: 2008-03-14 00:00:00
Title: Deċiżjoni tal-Kumitat Konġunt taż-ŻEE Nru 22/2008 ta' l- 14 ta' Marzu 2008 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

10.7.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 182/5
               
            DEĊIŻJONI TAL-KUMITAT KONĠUNT TAŻ-ŻEE
      Nru 22/2008
      ta' l-14 ta' Marzu 2008
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 132/2007 tas-26 ta' Ottubru 2007 (1).
               
            
                  (2)
               
               
                  Id-Direttiva 2007/45/KE tal-Parlament Ewropew u tal-Kunsill tal-5 ta' Settembru 2007 li tistabbilixxi regoli dwar kwantitajiet nominali għal prodotti mballati minn qabel, li tħassar id-Direttivi tal-Kunsill 75/106/KEE u 80/232/KEE, u li temenda d-Direttiva tal-Kunsill 76/211/KEE (2) għandha tkun inkorporata fil-Ftehim.
               
            
                  (3)
               
               
                  Id-Direttiva 2007/45/KE tħassar, b'effett mill-11 ta' April 2009, id-Direttivi tal-Kunsill 75/106/KEE (3) u 80/232/KEE (4) li huma inkorporati fil-Ftehim u li għalhekk se jiġu mħassra taħt l-istess Ftehim b'effett mill-11 ta' April 2009,
               
            IDDEĊIEDA KIF ĠEJ:
      Artikolu 1
      Il-Kapitolu IX ta' l-Anness II mal-Ftehim għandu jkun emendat kif ġej:
      
                  1)
               
               
                  L-inċiż li ġej għandu jiżdied mal-punt 15 (id-Direttiva tal-Kunsill 76/211/KEE):
                  
                              “—
                           
                           
                              
                                 32007 L 0045: Id-Direttiva 2007/45/KE tal-Parlament Ewropew u tal-Kunsill (ĠU L 247, 21.9.2002, p. 17).”
                           
                        
            
                  2)
               
               
                  Dan il-punt li ġej għandu jkun miżjud wara l-punt 27b (id-Direttiva 2004/22/KE tal-Parlament Ewropew u tal-Kunsill):
                  
                              “27c.
                           
                           
                              
                                 32007 L 0045: Id-Direttiva 2007/45/KE tal-Parlament Ewropew u tal-Kunsill tal-5 ta' Settembru 2007 li tistabbilixxi regoli dwar kwantitajiet nominali għal prodotti mballati minn qabel, li tħassar id-Direttivi tal-Kunsill 75/106/KEE u 80/232/KEE, u li temenda d-Direttiva tal-Kunsill 76/211/KEE (ĠU L 247, 21.9.2007, p. 17).”
                           
                        
            
                  3)
               
               
                  It-test tal-punt 12 (id-Direttiva tal-Kunsill Nru 75/106/KEE) u tal-punt 25 (id-Direttiva tal-Kunsill Nru 80/232/KEE) għandhom jiġu mħassra b'seħħ mill-11 ta' April 2009.
               
            Artikolu 2
      It-testi tad-Direttiva 2007/45/KE fil-lingwa Iżlandiż u dik Norveġiża, li għandhom jiġu ppubblikati fis-Suppliment ŻEE tal-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fil-15 ta' Marzu 2008, sakemm ikunu ġew magħmula n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 14 ta' Marzu 2008.
         
            
               Għall-Kumitat Konġunt ŻEE
            
            
               Il-President
            
            Alan SEATTER
         
      
      
         (1)  ĠU L 100, 10.4.2008, p. 1.
      
         (2)  ĠU L 247, 21.9.2007, p. 17.
      
         (3)  ĠU L 42, 15.2.1975, p. 1.
      
         (4)  ĠU L 51, 25.2.1980, p. 1.
      
         (*)  Ebda obbligu kostituzzjonali m'huwa indikat.